钦定古今图书集成/明伦汇编/闺媛典/第128卷 > 蔡纯仁妻纸氏〈徐氏附〉
## 钦定古今图书集成/明伦汇编/闺媛典/第128卷 > 蔡纯仁妻纸氏〈徐氏附〉

按《黄州府志》：“张氏，黄安人。年十七，嫁蔡纯仁。甫期而
纯仁殁。氏矢志不渝。舅姑，闾阎下族也，强逼再嫁，氏
引刀割耳，甓封其户，奉主床头，朝暮哭。越数岁，寇掠
其乡，举家走遁，弃氏不顾。氏系组于颈，悬梁据几以
待，嘱其老婢曰：‘盗第入门，即推几，令得速毙也。盗过
门不入，得不死。后纯仁弟纯信亦夭，娣徐氏感之，矢’”
志与张同居死守，各以寿终。